Նաջիբ Ռազակ

**Նաջիբ Ռազակ** (, ), Մալայզիայի վարչապետը 2009 թվականի ապրիլի 3-ից մինչև 2018 թվականի մայիսի 10-ը։

Մահաթիր Մոհամադը, որը 2018 թվականի մայիսյան ընտրություններից հետո վարչապետի պաշտոնում փոխարինել է Նաջիբ Ռազակին, խոստացել է հետաքննել «1MDB» հիմնադրամում կատարված յուրացումները։ 2018 թվականի մայիսի 12-ին Մալայզիայի իշխանություններն արգելել են Նաջիբին լքել երկիրը, իսկ հուլիսի 3-ին նա ձերբակալվել է կոռուպցիայի կասկածանքով։

2020 թվականի հուլիսի 28-ին նա մեղավոր է ճանաչվել յոթ մեղադրանքով՝ իշխանության չարաշահում, վստահության չարաշահման երեք դրվագ և փողերի լվացման երեք դրվագ։

## Քննադատություն
### Շ. Ալթանտույայի Գործը
2002 թվականին՝ Նաջիբի պաշտպանության նախարար եղած ժամանակ, ֆրանսիական դատարանները հետաքննություն են անցկացրել Մալայզիայի պաշտպանության նախարարության կողմից երկու տեսակի սուզանավ գնելու և կոռուպցիայի մեղադրանքների վերաբերյալ։ Նշվել է, որ Նաջիբի օգնական Աբդուլ Ռազակ Բագինդան «միջնորդադրամներ» է ստացել ֆրանսիական սուզանավերի արտադրող «DCNS» ընկերությունից։ Մոնղոլուհի Շարիյբուուգիյն Ալթանտույան, որին վարձել է ֆրանսիացի թարգմանչը սուզանավերի գնումը հեշտացնելու համար, և Բագինդայի տիրուհին հետագայում փորձել է շանտաժի ենթարկել Բագինդային՝ 500,000 դոլար փոխհատուցում ստանալու համար, և հետագայում սպանվել։ Նաջիբում 2 ոստիկան, որոնք թիկնապահներ են եղել, մեղադրվել և դատապարտվել։

### Ազգային անվտանգության խորհրդի 2015 թվականի գործունեության մասին օրենքի նախագիծ
2015 թվականի դեկտեմբերին Ազգային անվտանգության խորհրդի օրինագիծը խորհրդարանում ընդունվել է վեցժամյա մարաթոնից հետո։ Օրինագիծը Մալայզիայի վարչապետին տվել է աննախադեպ լիազորություններ, ինչպիսիք են՝ որոշելու, թե որն է անվտանգության խնդիրը, ինչպես նաև Մալայզիայի ցանկացած հատված դիտարկել որպես անվտանգության գոտի։ Տարածքում իշխանությունները կարող են ձերբակալություններ, խուզարկություններ կատարել կամ առգրավել գույքը առանց երաշխիքի։ Օրինագիծը քննադատության է ենթարկվել իրավապաշտպան խմբերի կողմից՝ որպես կառավարության կողմից չարաշահումների պատճառ։ Մալայզիայի փաստաբանների Կոլեգիան այն անվանել է «Կռունկ դեպի ավտորիտար կառավարություն»։ Կառավարությունը հավանություն է տվել օրինագծին, և կաբինետի նախարար Շահիդան Կասիմը հայտարարել է, որ դաշնային սահմանադրության համաձայն՝ օրենքն անհրաժեշտ է ավելի լավ համակարգում և միատեսակ արձագանք ապահովելու համար, եթե երկիրը բախվի անվտանգության սպառնալիքների, և որ օրենքը չի հակասում մարդու հիմնական երաշխավորված իրավունքներին։

### Կոռուպցիայի մեղադրանքներ

Նա կորցրել է իշխանությունը 2018 թվականի ընտրությունների արդյունքում։ 2018 թվականի հուլիսի 3-ին ձերբակալվել է կոռուպցիոն սկանդալի գործով հետաքննության ընթացքում։ Հաջորդ օրը նրան պաշտոնական մեղադրանքներ է առաջադրվել վստահության հանցավոր չարաշահման և իշխանությունը չարաշահելու համար։ Նաջիբը ազատ է արձակվել 250 հազար ԱՄՆ դոլարին համարժեք գրավի դիմաց։ 2019 թվականի ապրիլի 3-ին սկսվել է նախկին վարչապետի դատավարությունը, որը մեղադրվել է «1MDB» ներդրումային հիմնադրամից 700 միլիոն դոլար գողանալու մեջ։

2020 թվականի հուլիսի 28-ին նա մեղավոր է ճանաչվել մեղադրանքի յոթ կետերով՝ իշխանության չարաշահում, վստահության չարաշահման երեք դրվագ և փողերի լվացման երեք դրվագ և դատապարտվել 12 տարվա ազատազրկման։

### Հարկերից խուսափել
2020 թվականի հուլիսի 22-ին Մալայզիայի Գերագույն դատարանը պարտավորեցրել է Նաջիբին վճարել հարկերը, ինչպես նաև տուգանքները 1,69 միլիարդ ռինգգիթ (397 միլիոն դոլար) ընդհանուր գումարի չափսվ։

## Ծանոթագրություններ

## Արտաքին հղումներ
* 
* «Авгиевы конюшни» Наджиба Разака

Կատեգորիա:Ասիայի երկրների քաղաքական գործիչներ
Կատեգորիա:Կառավարության ղեկավարներ
Կատեգորիա:Մալայզիա
Կատեգորիա:Մուսուլմաններ
Կատեգորիա:Պետության գործող ղեկավարներ
Կատեգորիա:Վարչապետներ
Կատեգորիա:Փոխվարչապետներ
Կատեգորիա:Ֆինանսների նախարարներ